Publication: Magyar Közlöny
Issue: MK-2011-57 (Year: 2011, Number: 57)
Era: contemporary
Section: 21/1990. (X. 4.) AB határozat, ABH 1990, 73, 77-78.].
Paragraph Index: 597

21/1990. (X. 4.) AB határozat, ABH 1990, 73, 77-78.]. A támadott rendelkezés a fogyatékosság esetét a diagnosztizálásánakkonkrét módjával együtt határozza meg, ezáltal – függetlenül az R.-ben foglalt értelmezõ szabálytól – csak az autista betegekre vonatkozik. Alkalmazására súlyos vagy középsúlyos értelmi fogyatékosság esetén kerülhet sor, ha annak oka a személyiség egészét érintõ fejlõdés átható zavara, valamint 49 feletti IQ szint, F84 alá tartozó BNO besorolás. Ilyen mentális betegségben szenvednek az autisták, de ide tartoznak a WS-ben szenvedõk is, akik így homogén csoportot képeznek, utóbbi betegek állapotát azonban nem lehet az autonómia tesztekkel kimutatni, mert azok kifejezetten az autizmus diagnosztizálására szolgálnak. Önmagában az, hogy a jogalkotó a mentális zavarokban szenvedõknek ezt a csoportját szociális juttatásban kívánta részesíteni, nem sérti az Alkotmány 70/A. §-át, mert az autizmus fennállását és a fogyatékosság mértékét az értelmi fogyatékosságra jellemzõ IQ szinttel nem, csak a rendelkezésben kifogásolt módszerrel lehet meghatározni. Ezért az Alkotmánybíróság az indítványt elutasította. Ugyanakkor azonban az Alkotmánybíróság megítélése szerint a szabályozáshiányos volta alkotmányelleneshelyzetet idézett elõ. Az Alkotmánybíróság fent vázolt gyakorlata értelmében a szociális ellátások feltételeinek meghatározását az állam mindaddig szabadon határozhatja meg, amíg valamely alkotmányos alapjog – jelen esetben a diszkrimináció tilalma – nem sérül. A fogyatékosok esélyegyenlõségét biztosító rendelkezések megvalósításának korlátja, hogy ellátási igényük hátrányos megkülönböztetés nélkül történjék. A Fot. támadott rendelkezése a jogosultak körét az értelmi fogyatékosság okával és állapotuk minõsítésével egyértelmûenmeghatározza,azonbanannakelõírásával,hogy afogyatékosságmegállapításáramásmódszer,mint az autonómia-tesztek alkalmazását nem teszi lehetõvé, különbséget tesz az azonos mentális állapotú, így homogén csoportba tartozó személyek között aszerint, hogy betegségük milyen vizsgálati módszerrel állapítható meg. Az Alkotmánybíróság megítélése szerint nincs olyan ésszerû indok, amely megalapozná – az elõbbi tesztekkel nem kimutatható – WS-ben szenvedõknek a Fot. 23. § (1) bekezdés d) pontján alapuló fogyatékossági támogatásból való kirekesztését.

Source: https://magyarkozlony.hu/hivatalos-lapok/db9916cca977136a0499afea7626e6ac3606a90a/dokumentumok/4a2ed5d72a0dcbde854d4cb4059425a69218a76d/letoltes